ড্যাফনি ওবার্টিন

ড্যাফনি ওবার্টিন, পরবর্তীতে ড্যাফনি ডিনলি এফ.এল.এস., এফ.ই.এস. (১৯০২-১৯৭০), ছিলেন একজন ব্রিটিশ মালাকোলজিস্ট এবং পতঙ্গবিদ। ওবার্টিন লন্ডনের প্রাকৃতিক ইতিহাস জাদুঘর-এ পতঙ্গবিদ্যার একজন সহকারী কিউরেটর হিসেবে কাজ করেছেন।

 প্রাথমিক জীবন ও পরিবার 
ওবার্টিন ১৯০২ সালের ২ জানুয়ারি হ্যাম্পশায়ারের অলরেসফোর্ডে জন্মগ্রহণ করেন। ওবার্টিনের বাবা-মা ছিলেন লেফটেন্যান্ট কর্নেল পিটার ওবার্টিন এবং সিবিল হুপার, যারা ১৮৯৩ সালে অলরেসফোর্ডে বিয়ে করেছিলেন। ওবার্টিন পরিবারটি ছিল হুগুয়েনট ঐতিহ্যের। 

ড্যাফনি ওবার্টিন ১৯৩৫ সালের ৫ মার্চ সমরাস্ত্র ব্যবসায়ী মার্ক ডিনলিকে বিয়ে করেন এবং তাদের চারটি সন্তান ছিল।

 শিক্ষা ও কর্মজীবন 
ওবার্টিনের প্রাথমিক শিক্ষা শুরু হয় তাদের পরিবারের সাথে থাকা একজন জার্মান গৃহশিক্ষিকার কাছে। পরবর্তীতে তিনি চেল্টেনহাম লেডিস কলেজ এ পড়াশোনা করেন, যেখান থেকে তিনি ১৯২১ সালের জানুয়ারি-মার্চ মাসে লন্ডন বিশ্ববিদ্যালয় এর প্রবেশিকা পরীক্ষায় সফলভাবে উত্তীর্ণ হন। ১৯২১-১৯২৫ সাল পর্যন্ত ওবার্টিন লন্ডনের বেডফোর্ড কলেজ এর ছাত্রী ছিলেন, যেখানে তিনি ফিলিপ্পা এসডাইলের অধীনে প্রাণিবিদ্যা অধ্যয়ন করেন এবং প্রাথমিকভাবে মালাকোলজিতে বিশেষত্ব অর্জন করেন।

ওবার্টিন ১৯২৭ সালের জুলাই মাসে প্রাকৃতিক ইতিহাস জাদুঘরের পতঙ্গবিদ্যা বিভাগে সহকারী কিউরেটর (দ্বিতীয় শ্রেণি) হিসেবে নিযুক্ত হন।

১৯২৮ সালের ফেব্রুয়ারিতে ওবার্টিন মালাকোলজিক্যাল সোসাইটি অব লন্ডনের ফেলো নির্বাচিত হন।

১৯৩১ সাল নাগাদ ওবার্টিন ১৯২৮ সালের গ্রেট ব্যারিয়ার রিফ অভিযানে টমাস অ্যালান স্টিফেনসনের তত্ত্বাবধানে পরিবেশগত ফিল্ডওয়ার্কের সময় সংগৃহীত ডিপ্টেরা উপকরণগুলো পরীক্ষা করেন।


১৯৩২ সালের গ্রীষ্মে ওবার্টিন এবং ইথেলউইন ট্রেওয়াস কার্পেথিয়ান পর্বতমালায় ছয় সপ্তাহের অভিযানে যান এবং পোল্যান্ড ও তৎকালীন চেকোস্লোভাকিয়া থেকে ৮,০০০ পতঙ্গ (প্রধানত মাছি) সংগ্রহ করেন। ১৯৩৩ সালের মার্চ মাসে লন্ডন ন্যাচারাল হিস্ট্রি সোসাইটিতে ওবার্টিন এই অভিযান নিয়ে একটি বক্তৃতা প্রদান করেন।

ওবার্টিন তার বিয়ের পর ১৯৩৫ সালে প্রাকৃতিক ইতিহাস জাদুঘরের পদ থেকে পদত্যাগ করেন এবং জন স্মার্ট তার স্থলাভিষিক্ত হন।

 নির্বাচিত প্রকাশনা 
১৯২৭: On the Anatomy of the Land Snails (Helicidae) Cepaea hortensis Müller and Cepaea nemoralis L.: Proceedings of the Zoological Society of London: Volume 97, Issue 3, September 1927, pgs 553-582.

১৯২৭: The Relationship of Shell Banding to Mantle Pigmentation in British Cepaea: Journal of Molluscan Studies: Volume 17, Issue 5-6, December 1927, pgs 198–205.

১৯৩৩: Revision of the genus Lucilia R.-D. (Diptera, Calliphoridae): Zoological Journal of the Linnean Society: Volume 38, Issue 260, November 1933. pgs 389–436.

১৯৪০: ওবার্টিন The Calliphoridae বইটির একজন অবদানকারী লেখক ছিলেন।

 তথ্যসূত্র 

বিষয়শ্রেণী:১৯০২ সালে জন্ম
বিষয়শ্রেণী:১৯৭০ সালে মৃত্যু
বিষয়শ্রেণী:বেডফোর্ড কলেজ, লন্ডনের প্রাক্তন শিক্ষার্থী
বিষয়শ্রেণী:ব্রিটিশ পতঙ্গবিদ
বিষয়শ্রেণী:ব্রিটিশ মালাকোলজিস্ট
বিষয়শ্রেণী:ফরাসি বংশোদ্ভূত ব্রিটিশ ব্যক্তি
বিষয়শ্রেণী:চেল্টেনহাম লেডিস কলেজে শিক্ষিত ব্যক্তি
বিষয়শ্রেণী:উইনচেস্টারের ব্যক্তি
বিষয়শ্রেণী:হ্যাম্পশায়ারের বিজ্ঞানী